آشا پوسلے

آشا پوسلے (اصل نام: صابرہ بیگم) پاکستانی فلموں کی پہلی ہیروئن ہیں۔
1927ء میں برطانوی ہندوستان کے صوبے پنجاب (پٹیالہ) میں پیدا ہوئیں۔  Profile of Asha Posley on Cineplot.com website Published 13 September 2009, Retrieved 12 May 2020

 زندگی اور فلمی سفر 
پاکستان کے ابتدائی دور کی فلموں کی ہیروئن تھیں لیکن زیادہ کامیاب نہ ہو سکیں۔ آشا پوسلے موسیقار عنایت علی ناتھ کی بیٹی تھی اور معروف فلمی پس پردہ گلوکارہ کوثر پروین کی بہن تھیں، ان کی ایک اور بہن رانی کرن تھیں۔ انھوں نے لاہور میں بننے والی پنجابی فلم گوانڈی (1944ء) میں بطور معاون اداکارہ کی حیثیت سے آغاز کیا ، اس کے بعد برطانوی ہندوستان میں فلمائی جانے والی ہندی فلم چمپا (1945ء) میں مرکزی کردار ادا کیا۔ معروف موسیقار غلام حیدر نے انھیں پیشہ ورانہ نام آشا پوسلی دیا تھا۔ 1947ء میں پاکستان کی آزادی کے بعد ، وہ اپنے اہل خانہ کے ساتھ نئے ملک پاکستان میں ہجرت کر گئیں۔  Asha Posley's Profile on pakmag.net website  Retrieved 12 May 2020

 تقسیم ہند کے بعد فلمی سفر 
تقسیم ہند کے بعد وہ پاکستان ہجرت کر گئیں جہاں انھیں پاکستان کی پہلی فلمی ہیرؤئن بننے کا اعزاز بھی حاصل ہوا۔ وہ 1948ء میں پاکستان کی پہلی ریلیز ہونے والی فلم "تیری یاد" کی ہیروئین تھیں جس کی ہدایتکاری کے فرائض داؤد چاند اور رام لعل نے انجام دیے۔ یہ فلم 7 اگست 1948ء کو لاہور کے پربت تھیٹر میں نمائش کے لیے پیش ہوئی، اس میں آشا پوسلے کے ساتھ ناصر خاں (دلیپ کمار کے بھائی) بھی شامل تھے جو تقسیم ہند کے بعد ممبئی میں ہی مقیم رہے۔ وہ مرکزی کرداروں میں کامیاب نہیں تھیں اور صرف فلموں میں پہلی ہیروئین کے طور پر نظر آئیں۔ اس فہرست میں پھرے (1949ء) ، شعلہ (1952ء) اور سدھیر کی پہلی پنجابی فلم بلبل (1955ء) شامل تھیں۔
انھیں ضمنی کرداروں میں شہرت ملی ، خاص طور پر پتن میں نذر (1955ء) کے ساتھ اور دلا بھٹی (1956ء) اور شیخ چلی (1958ء) میں آصف جاہ کے ساتھ مزاحیہ کرداروں میں۔ وہ سسئی (1954ء) ، عشقِ لیلیٰ اور انتظار اور گڈی گڈا (1956ء) وغیرہ جیسی فلموں میں ویمپ یا سائڈ ہیروئن تھیں۔ 1950 کی دہائی کے بعد ، وہ زیادہ تر معاون کردار میں نظر آئیں۔ ما ں کے آنسو (1963ء) ، مرزا جٹ (1967) ، مستانہ ماہی اور انصاف اور قانون (1971ء) وغیرہ کچھ دوسری مشہور فلمیں تھیں۔ تین دہائیوں پر مشتمل کیریئر کے دوران انھوں نے 129 کے قریب فلموں میں کام کیا۔ Asha Posley Filmography on Complete Index To World Film (CITWF) website Retrieved 12 May 2020

 ایوارڈ 
آشا پوسلے کو 1982ء میں ان کی تیس سالہ کارکردگی پر نگار ایوارڈ سے نوازا گیا۔

 وفات 
آشا پوسلے 26 مارچ 1998ء کو لاہور، پاکستان میں انتقال کر گئیں۔ 

 حوالہ جات 

زمرہ:1927ء کی پیدائشیں
زمرہ:1998ء کی وفیات
زمرہ:بیسویں صدی کی پاکستانی اداکارائیں
زمرہ:پاکستانی خواتین
زمرہ:پاکستانی فلمی اداکارائیں
زمرہ:پنجاب (بھارت) کی شخصیات
زمرہ:پٹیالہ کی شخصیات
زمرہ:نگار اعزاز جیتنے والی شخصیات
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی بھارتی اداکارائیں
زمرہ:بیسویں صدی کے ہندوستانی گلوکار
زمرہ:بیسویں صدی کی بھارتی گلوکارائیں
زمرہ:بیسویں صدی کی پاکستانی گلوکارائیں
زمرہ:ہندی سنیما کی اداکارائیں
زمرہ:پنجابی سنیما کی اداکارائیں
زمرہ:اردو سنیما میں اداکارائیں
زمرہ:ہندی زبان کے گلوکار
زمرہ:بھارتی فلمی اداکارائیں
زمرہ:پاکستانی کلاسکی گلوکار
زمرہ:پاکستانی غزل گائیک
زمرہ:پاکستانی ریڈیو شخصیات
زمرہ:پاکستانی اسٹیج اداکارائیں
زمرہ:پاکستانی گلوکارائیں
زمرہ:پنجابی زبان کے گلوکار
زمرہ:لاہور کے گلوکار
زمرہ:اردو زبان کے گلوکار
زمرہ:خواتین غزل گائیک
زمرہ:پاکستانی فلمی گلوکار
زمرہ:پنجاب، بھارت کے اداکار
زمرہ:پاکستانی ٹیلی ویژن اداکارائیں
زمرہ:صوبہ پنجاب (برطانوی ہند) کی شخصیات